Вількамір (клуб гістарычнай рэканструкцыі)

«Вількамір» — клуб гістарычнай рэканструкцыі ў Беларусі, знаходзіцца ў Мінску.

Займаецца рэканструкцыяй матэрыяльнай і духоўнай культуры Вялікага Княства Літоўскага, а менавіта атрада князя Жыгімонта Карыбутавіча часоў Грунвальдскай бітвы, гусіцкіх войнаў і грамадзянскай вайны ў ВКЛ, то-бок перыяду 1410—1435 гадоў. У дзейнасці імкнецца спалучыць эксперыментальна-гістарычны кірунак, так званую «жывую гісторыю», і спартыўны кірунак — гістарычны сярэднявечны бой.

Сцяг і сімвал клубу — сцяг харугвы Жыгімонта Карыбутавіча, 51-й у апісанні Яна Длугаша. На думку сучасных гісторыкаў і пісьмовых крыніц — «Пагоня» на сінім полі з «Калюмнамі» на тарчы.

 Гісторыя 
Пераемнік клуба «Гівойт», заснаванага гісторыкам Уладзімірам Лічко 22 верасня 2008 года.

Клуб «Гівойт» з 2018 года пераўтварыўся ў «Вількамір» і далучыўся да аб’яднання «Божыя воіны».

З 18 ліпеня 2019 года да клубу далучыўся клуб «Шчыт веры».

 Спасылкі 
 Сайт клуба
 фальварак (клуб «Вількамір»)
 ТОЧКА — Достать мечи: как тренируются рыцари  7 лістапада 2022

Катэгорыя:Арганізацыі Мінска
Катэгорыя:Гістарычная рэканструкцыя